text: Fanøfærgen sejler igen
  02 marts 2018 kl. 10.40
  Bilfærgerne mellem Esbjerg og Fanø sejler igen. 
  Det kolde vejr rammer også trafikken til vands. Is og lavvande gjorde det umuligt at komme til og fra Fanø fredag morgen.
  Tidligt på formiddagen kom der dog gang i færgerne igen. Klokken 10.10 sejlede den første færge fra Esbjerg mod Fanø.
  Sejladsen mellem Fanø og Esbjerg er dog ikke helt som den plejer fredag. Færgen skriver på faergen.dk, at der er uregelmæssig sejlads.
  TRAFIKINFO| Fanøfærgen: Der sejles igen med bilfærger fra kl. 10.10 fra Esbjerg og kl. 10.30 fra Fanø.
  
  